**RESYME` OG SPØRSMÅL FRA TALEN, DATERT 28.10.2020**

**v/Egil Svartdahl**

**TEMA: Hvorfor kirke?**

Teksten er hentet fra;

Ef.2.18-20

1.Kor.12.27

Matt.16.16-19

70 % av de som vokser opp i kristne hjem vil forlate kirken i voksen alder. I Norge bekjenner 37 % av befolkningen at de tror på en Gud. 5 % er aktive kirkegjengere.

Argumentene som brukes for at ikke folk oppsøker kirkene er;

1. «Mitt forhold til Gud er privat»
2. «Jeg liker ikke de folka som går i kirken og har ikke noe til felles med dem»

Evangeliet er ikke båret av disse argumentene, men av fellesskapet som kirken gir. Det var noen i kirken som tok deg i mot, som gav deg nattverd og dåp. Kirkesamfunn kan komme og gå, men Guds kirke varer evig.

Salmen av Ronald Fangen illustrerer det;

*«Guds menighet er jordens største under! Mens verdens skikkelse i hast forgår, er Kristus i all evighet den samme, og fast Hans rike på sin klippe står. Mens verdensriker stiger og de synker, går kirken mot fullkommenhetens vår.»*

Vår forestilling av kirke kan være veldig forskjellig. Tanker om bygning, virksomhet, organisasjon og ledelse, skaper ofte begrensninger i vårt syn på kirken.

Hvem eier kirken? Er min kirke inkluderende eller ekskluderende?

Den første kristne kirke var en krets av disipler som var samlet rundt Jesus (Ap.gj. 2.41-47).

**Hva driver kirken i dag og hva er avgjørende føringer for de valg vi tar?**

-tradisjonsdrevet kirke?

-persondrevet kirke?

-økonomidrevet kirke?

-aktivitetsdrevet kirke?

-bygningsdrevet kirke?

**Hensiktsdrevet menighet/kirke**

-Tilbedelse

-Tjeneste

-Evangelisering

-Fellesskap

-Disippelskap

-Misjon

**Hvem er kirken for**?

Kristne har lite nære relasjoner med ikke-kristne. Vi er ofte en kirke for oss selv.

**Kirkens omdømme**

Hva sier folk i Arendal om kirkene her?

Apgj.2.47 og 5.13

**Kirke for byen**

Vi er en kirke for stedet der vi bor, på jobb, på skole. Vi er ikke til for oss selv, men for vår verden. Vi ønsker at Guds kraft skal komme over den.

Ap.gj 1.8 og 6.7 og 16.5. Jer. 29.7

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.